રિસોર્સસેટ ૨-એ સેટેલાઈટ પાંચ વર્ષ સુધી સેવાઓ આપશે તેને પૃથ્વીની ભ્રમણ કક્ષાથી ૮૧૭ કિ.મી. ઉપર સ્થાપિત કરવામાં આવશે. ૨૦૦૩માં રિસોર્સ સેટ ૧ લોન્ચ કરવામાં આવ્યો હતો. અંતરિક્ષ કાર્યક્રમમાં ભારતની આ મોટી સિદ્ધિ અને સફળતા છે. ૧૯૬૩માં કેરળ સ્થિત થુંબા ઈક્વેટોરિયલ રોકેટ લોન્ચિંગ દ્વારા પ્રથમ સાઉન્ડિંગ રોકેટ છોડવામાં આવ્યું હતું ત્યાર બાદ ઈસરો અત્યાર સુધીમાં અંતરિક કાર્યક્રમમાં અનેક સિદ્ધિઓ હાંસલ કરી ચૂક્યો છે. ૨૦૧૪માં ભારતીય મંગળયાનનું પ્રથમ પ્રયાસે જ મંગળની કક્ષામાં પહોંચી જવું ઈસરોની સૌથી મોટી સિદ્ધિ રહી છે.